cyanic-selkie/wikianc huggingface dataset:
শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার
বিজয়ীদের তালিকা
থাম্ব|120px|[[সাইদুল আনাম টুটুল দুইবার এই পুরস্কার পান]] থাম্ব|120px|[[মোস্তফা সরয়ার ফারুকী একবার এই পুরস্কার পান]] থাম্ব|120px|[[গিয়াস উদ্দিন সেলিম পাপ-পুণ্য নাটকের জন্য এই পুরস্কার পান]] থাম্ব|120px|[[অনিমেষ আইচ সর্বাধিক বার এই পুরস্কার পান]] থাম্ব|120px|[[অমিতাভ রেজা চৌধুরী দুইবার এই পুরস্কার পান]] থাম্ব|120px|[[রেদওয়ান রনি জেগে ওঠার গল্প নাটকের জন্য এই পুরস্কার পান]]
চাঁপাইনবাবগঞ্জ স্টেডিয়াম
চাঁপাইনবাবগঞ্জ পুরাতন স্টেডিয়াম (পূর্বে চাঁপাইনবাবগঞ্জ জেলা স্টেডিয়াম নামে পরিচিত ছিল )১৯৬০ সালে নির্মিত, বাংলাদেশের একটি জেলা পর্যায়ের স্টেডিয়াম। স্টেডিয়ামটি চাঁপাইনবাবগঞ্জ জেলার চাঁপাইনবাবগঞ্জ পৌরসভায় সরকারী কলেজের পূর্ব পাশে, নিউ মার্কেটের দক্ষিণে, কালেক্টরিয়েট আম বাগানের পশ্চিমে, ভি আই পি রোডে অবস্থিত। এই স্টেডিয়ামে বাংলাদেশের জাতীয় দিবস সমূহের কর্মসুচী ও বিভিন্ন ক্রীড়া প্রতিযোগিতা বিশেষ করে ক্রিকেট  , ফুটবল , হ্যান্ডবল ব্যাডমিন্টন,ভলিবল খেলোয়াড় বাছাই এবং মেলা হয়ে থাকে। স্টেডিয়ামটি জেলার প্রথম স্টেডিয়াম। অন্য স্টেডিয়াম গুলি হচ্ছে- নব নির্মিত ডাঃ আ.আ.ম. মেসবাহুল হক বাচ্চু স্টেডিয়াম এবং শিবগঞ্জ উপজেলা স্টেডিয়াম। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে।
কাঠামো ও বৈশিষ্ট্য
স্টেডিয়ামটি আয়তাকার। মাঠ প্রাকৃতিক ঘাসে আবৃত। স্টেডিয়ামের পশ্চিম ছয় সারি ও দক্ষিণ পাশে দশ সারি বিশিষ্ট কংক্রিট নির্মিত দর্শক গ্যালারি রয়েছে। উত্তর পাশে স্টেডিয়ামের প্রবেশমুখ ও প্যাভিলিয়ন রয়েছে। পূর্ব পাশে গ্যালারি নেই। স্টেডিয়ামের সংলগ্ন একটি জিমনাসিয়াম ও দক্ষিণ পূর্ব কোনে লন টেনিস খেলার কোর্ট রয়েছে।
রম্ভা (অপ্সরা)
রম্ভা হল হিন্দু পুরাণে দেবালোকের জাদুকারিনী, সুন্দর নারী এবং অপ্সরার রাণী।
তার নাচ, গান এবং প্রেম-তৈরীর কলার শিক্ষাদীক্ষায় অতুলনীয়। দেব ইন্দ্র রাজা তাকে ঋষিদের তপস্যার প্রলোভনের বিরুদ্ধে অনুশোচনার বিশুদ্ধতা পরীক্ষা করার জন্য রম্ভাকে তাদের তপস্যা ভঙ্গ করতে প্রায়ই বলতেন এবং এটাও বলতেন যে, মানুষের রহস্যময় ক্ষমতা দ্বারা যাতে তিন বিশ্বজগতের কোনো অশান্তি না হয়। যখন সে ঋষি বিশ্বামিত্রর (তিনি একজন ব্রহ্মর্ষি হওয়ার জন্য চাচ্ছিলেন) অনুশোচনার বিরক্ত করার চেষ্টা করেন, তখন বিশ্বামিত্র তাকে ১০,০০০ বছরের জন্য পাথর হয়ে থাকার অভিশাপ দেন, যে পর্যন্ত না একজন ব্রাহ্মণ তাকে মুক্তি না করে।
রম্ভা হল কুবেরের পুত্র নলকুবেরের স্ত্রী। কিছু সংখ্যকদের মতে, সে রাবণকে অভিশাপ দেয়।
শ্রীলঙ্কা রূপবাহিনি কর্পোরেশন
ইতিহাস
১৯৮২ সালের ২৩ জানুয়ারি,শ্রীলঙ্কার একটি সরকারি আইনের অধীনে এসএলআরসি তৈরির উদ্যোগ নেওয়া হয়। এটি সে বছর ১৪ ফেব্রুয়ারিতে প্রতিষ্ঠিত হয় এবং পরের দিন ১৫ ফেব্রুয়ারী সম্প্রচার শুরু করে।
১৯৯৯ সালের ২ এপ্রিল,শ্রীলঙ্কা রূপবাহিনির অধীনে "রূপবাহিনি ২" নামের একটি চ্যানেল চালু করে যা ২০০০ সালে "চ্যানেল আই" নামে পূণরায় নামকরণ করা হয়। ২০১৮ সালে এটি "নেত্রা টিভি" নামের আরো একটি টেলিভিশন চ্যানেল চালু করে।
ওরাকজাই জেলা
ওরাকজাই জেলা (اورکزو ولسوالۍ, ضِلع اورکزئ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলের একটি সংস্থা ছিল। খাইবার পাখতুনখোয়া প্রদেশের ফাতার মাধ্যমে এটি একটি জেলা হিসেবে মর্যাদা পায়। ১৯৭৩ সালের আগ পর্যন্ত, এটি এফআর কোহাতের একটি অন্যতম অংশ ছিল।
প্রশাসন
ওরাকজাই জেলা বর্তমানে ৪টি তহসিলে নিয়ে গঠিত হয়েছে:
মিলিমিটার
থাম্ব|মিলিমিটার এবং সেন্টিমিটার চিহ্ন সহ রুলার
মিলিমিটার (ইন্টারন্যাশনাল বুরো অব ওয়েট এন্ড মিজার্স দ্বারা স্বীকৃত, এসআই একক এমএম) হল দৈর্ঘ্য পরিমাপের একক, যা মেট্রিক পদ্ধতিতে ব্যবহৃত হয়। এক মিটারের এক হাজার ভাগের এক ভাগকে এক মিলিমিটার বলে। এটি ১০০০ মাইক্রোমিটার এবং ১০০০০০০ ন্যানোমিটারের সমান। ১ মিলিমিটার ৫⁄১২৭ (নিখুতভাবে ০.০৩৯৩৭০) ইঞ্চির সমান হয়।
সংজ্ঞা
১৯৮৩ সাল থেকে দৈর্ঘ্য পরিমাপের একক হিসেবে আন্তর্জাতিক ভাবে মিটার ব্যবহৃত হয়ে আসছে । আলো শূন্যস্থানে ১/২৯৯৭৯২৪৫৮ সেকেন্ডে যে দুরুত্ব অতিক্রম করে সে দুরত্ব হলো এক মিটার । আর এক মিটারের ১/১০০০ ভাগ হলো এক মিলিমিটার ।অতএব ১/২৯৯৭৯২৪৫৮০০০ সেকেন্ডে আলো যে দুরুত্ব অতিক্রম করে তাকে এক মিলিমিটার বলে।
ইউনিকোড প্রতীক
Chinese, Japanese এবং Korean (CJK) অক্ষরের সাথে সঙ্গতি রাখার জন্য নিম্নোক্ত ইউনিকোড প্রতীক ব্যবহার করা হয়ঃ
১) মিলিমিটার (㎜) - code U+339C
২) বর্গ মিলিমিটার (㎟) - code U+339F
৩)ঘন মিলিমিটার (㎣) - code U+33A3
পরিমাপ
মেট্রিক পদ্ধতিতে সবচেয়ে ক্ষুদ্রতম পরিমাপ হল মিলিমিটার ।    তবে ভার্ণিয়ার ক্যালিপার্স দিয়ে এখন ০.০১ মিলিমিটার পর্যন্তও পরিমাপ করা যায় । .
পরিমাপক
মিলিমিটার পরিমাপ নির্ণয় করার জন্য সবচেয়ে জনপ্রিয় পরিমাপক হলো মিটার স্কেল। এছাড়াও অন্যান্য যন্ত্র দিয়ে নিখুত পরিমাপ করা যায়।
১০০৪
১০০৪ গ্রেগরীয় বর্ষপঞ্জির একটি অধিবর্ষ।
ওয়াগাদুগু
ওয়াগাদুগু (Ouagadougou;, , ) বুর্কিনা ফাসোর রাজধানী ও বৃহত্তম শহর। এটি দেশটির প্রশাসনিক, যোগাযোগ, সাংস্কৃতিক ও অর্থনৈতিক কেন্দ্র। ২০১৯ সালের হিসাবে নগরীটির জনসংখ্যা ২৪ লক্ষেরও বেশি। এটিকে প্রায়ই সংক্ষেপে "ওয়াগা" নামে ডাকা হয়। ফরাসিতে শহরের অধিবাসীদেরকে "ওয়াগালে" নামে ডাকা হয়।
বস্ত্র ও খাদ্য প্রক্রিয়াজাতকরণ ওয়াগাদুগু-র প্রধান দুই শিল্প। এখানে একটি আন্তর্জাতিক বিমানবন্দর আছে, যার নাম তোমা সাঙ্কারা আন্তর্জাতিক বিমানবন্দর। শহরটি রেলপথে প্রতিবেশী দেশ কোত দিভোয়ারের (আইভরি কোস্ট) আবিজঁ নগরীর সাথে সংযুক্ত। এছাড়া কায়া নগরীর সাথে মালামালবাহী রেলগাড়ির সংযোগ আছে। এখান থেকে অনেকগুলি মহাসড়ক উৎসারিত হয়েছে, যেগুলির মাধ্যমে নাইজারের নিয়ামে ও দক্ষিণ-পশ্চিমে কোত দিভোয়ারের সাথে শহরটি সড়কপথে সংযুক্ত। ওয়াগাদুগুতে পশ্চিম আফ্রিকার বৃহত্তম বাজারগুলির একটি অবস্থিত। ২০০৩ সালে বাজারটি পুড়ে গিয়েছিল; তবে সম্প্রতি এটিকে পুনরায় চালু করা হয়েছে। এছাড়া এখানকার দর্শনীয় স্থানের মধ্যে আছে বুর্কিনা ফাসো-র জাতীয় জাদুঘর, মোরো-নাবা প্রাসাদ, বুর্কিনা ফাসো-র জাতীয় সঙ্গীত জাদুঘর এবং অনেকগুলি কারুশিল্প বাজার।
আইসিসি মহিলা ওডিআই ও টি২০আই র‍্যাঙ্কিং
২০১৫ সালের ১ অক্টোবর আন্তর্জাতিক ক্রিকেট কাউন্সিল মহিলাদের র‍্যাঙ্কিং শুরু করে। সেই ব্যবস্থায় টেস্ট, ওডিআই ও টি২০আই খেলার দক্ষতা বিচার করে একত্রে পয়েন্ট দিয়ে র‍্যাঙ্কিং করা হত। এটি আইসিসি ক্রিকেট কমিটির সদস্য ও পরিসংখ্যানবিদ ডেভিড কেনডিক্স চালু করেন, যা ছিল পুরুষদের ব্যবস্থার মতোই।
গেরহার্ড ভন কুগেলগেন
ফ্রাঞ্জ গেরহার্ড ভন কুগেলগেন (৬ ফেব্রুয়ারি ১৭৭২ – ২৭ মার্চ ১৮২০) একজন জার্মান চিত্রশিল্পী যিনি প্রতিকৃতি ও ইতিহাস চিত্রাবলী অঙ্কনের জন্য স্মরণীয়। তিনি ড্রেসডেন চারুকলা একাডেমিতে অধ্যাপনার পাশাপাশি প্রুশিয়ান চারুকলা একাডেমি এবং রুশ ইম্পেরিয়াল একাডেমি অব আর্টস উভয়েরই সদস্য ছিলেন। এছাড়া তাঁর যমজ ভাই কার্ল ভন কুগেলগেনও একজন উল্লেখযোগ্য চিত্রশিল্পী ছিলেন।
জীবনী
গেরহার্ড ভন কুগেলগেন পশ্চিম জার্মানির বাখারাখে জন্মগ্রহণ করেন। ১৭৮৯ সালে বিদ্যালয়ের গণ্ডি শেষে তিনি নিকটবর্তী কোবলেন্স শহরে চিত্রাঙ্কন নিয়ে পড়েন। ১৭৯১ এর শুরুতে বনে কাজ করেন, সেখানে তিনি আস্ট্রিয়ার রাজপুত্র ও ইলেক্টর আর্চডিউক ম্যাক্সিমিলিয়ান ফ্রান্সিস, মন্ত্রী ফার্ডিনান্ড অগাস্ট ভন স্পিগেল জাম ড্রেসডেন এবং ওয়ল্ডস্টেইনের কাউন্টের প্রতিকৃতি আঁকেন। এরপর তিনি ও তাঁর ভাই আর্চডিউক ম্যাক্সিমিলিয়ান ফ্রান্সিসের অর্থনৈতিক আনুকুল্যে রোম, মিউনিখ এবং রিগায় শিক্ষা ভ্রমণে অংশ নেন।
১৮০০ সালে তিনি হেলেন মেরি জোয়েজ ভন মন্টেইফেল (১৭৭৪ - ১৮৪২) নাম্নী এক নারীকে বিয়ে করেন যিনি ছিলেন ১৪শ শতকে গোড়াপত্তন হওয়া একটি অভিজাত বাল্টিক-জার্মান পরিবারের সন্তান। এই দম্পতির কোলে তিনটি সন্তান জন্ম নেয়; এদের মধ্যে বয়োজ্যেষ্ঠ উইলহেম ভন কুগেলগেনের জন্ম হয়েছিল ১৮০২ সালে, যে পরে চিত্রশিল্পী হিসেবে বেড়ে উঠে। অপর দুই জন হল গেরহার্ড (১৮০৬ - ১৮৮৪) ও অ্যাডেলহেইড (১৮০৮ - ১৮৭৪)।
পেশাজীবনে তিনি কাসপার ডাভিড ফ্রিডরিখ, ইয়োহান উল্ফগ্যাং ভন গ্যোটে, ইয়োহান গটফ্রিট হের্ডার, অগাস্ট ভন কোটজেবুয়ে, ফ্রেডরিখ ভন শিলার, ইয়োহান গটফ্রিট সিউম, লুডভিগ উহল্যান্ড, জাকারাইস ওয়ার্নার, ক্রিস্টোফ মার্টিন উইল্যান্ড, ইয়োহান কার্ল সাইমন মরগেনস্টার্ন এবং তাঁর সময়ের অন্যান্য লেখক, চিত্রশিল্পী ও পণ্ডিতদের প্রতিকৃতি আঁকেন। ড্রেসডেনে চলে আসার পর কুগেলগেনের গটেসীগেন (ঈশ্বরের আশীর্বাদ) ভিলাটি প্রাক রোমান্টিক চিত্রশিল্পী ও অনুগামীদের সভা স্থলে পরিণত হয়। কাসপার ডাভিড ফ্রিডরিখ ছিলেন একাধারে ছাত্র ও বন্ধু।
১৮২০ সালে, লশউৎজ শহরতলির তাঁর স্টুডিও থেকে ড্রেসডেনে যাওয়ার পথে এক চোরের হাতে খুন হন। ড্রেসডেনের পুরাতন ক্যাথলিক সমাধিস্থলে তাকে সমাহিত করা হয়।
১১৩১৩ কুগেলগেন গ্রহাণুটির নাম এই গুণী শিল্পী এবং তার পুত্র উইলহেমের নামানুসারে রাখা হয়েছে।
সিরাজ
সিরাজ নামে যে ব্যক্তি, স্থান, অবকাঠামো বোঝানো হতে পারে:
জাতীয় সড়ক ১৬ (ভারত)
জাতীয় সড়ক ১৬ (এনএইচ ১৬) ভারতের একটি প্রধান জাতীয় মহাসড়ক, যা পশ্চিমবঙ্গ, ওড়িশা, অন্ধ্রপ্রদেশ এবং তামিলনাড়ুর পূর্ব উপকূল বরাবর অবস্থিত। এটি পূর্বে "জাতীয় সড়ক ৫" নামে পরিচিত ছিল।
মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি জাতীয় মহাসড়ক উন্নয়ন প্রকল্প দ্বারা গৃহীত স্বর্ণ চতুর্ভুজ প্রকল্পের একটি অংশ।
পথ
পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে।
রাজ্য অনুযায়ী পথের দৈর্ঘ্য:
১০০৫
১০০৫ গ্রেগরীয় বর্ষপঞ্জির একটি সাধারণ বছর।
মোঘল-এ-আযম
মোঘল-এ-আযম ২০১০ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন মিজানুর রহমান দীপু। বিশাল ফিল্মসের ব্যানারে ছায়াছবিটি প্রযোজনা করেছেন পরিচালক মিজানুর রহমান দীপু নিজেই। যুবরাজ সেলিম আর নর্তকী আনারকলির প্রেমকাহিনী নিয়ে নির্মিত এ ছায়াছবির প্রধান চরিত্রে অভিনয় করেছেন সোহেল রানা, মান্না, ও শাবনূর। এছাড়া অন্যান্য চরিত্রে অভিনয় করেছেন নাসিমা খান, চন্দ্রিমা, টেলি সামাদ, নাসরীন, নাসির খান এবং অনেকে। এটি চিত্রনায়ক মান্না অভিনীত সর্বশেষ চলচ্চিত্র। ছায়াছবিটি ২০১২ সালে প্রদত্ত জাতীয় চলচ্চিত্র পুরস্কারে ১ টি বিভাগে জাতীয় চলচ্চিত্র পুরস্কার অর্জন করে।
নির্মাণ নেপথ্য
মোঘল-এ-আযম ছায়াছবিটির শ্যুটিং শুরু হয় ২০০৩ সালে এবং শ্যুটিং শেষ হয় ২০০৭ সালে। কিছু অংশের শ্যুটিং ও ডাবিং শেষ করতে আরও তিন বছর লেগে যায়। অবশেষে ২০১০ সালের ১৫ অক্টোবর চলচ্চিত্রটি সারাদেশে মুক্তি পায়।
সঙ্গীত
মোঘল-এ-আযম ছায়াছবিটির সঙ্গীত পরিচালনা করেছেন আলাউদ্দিন আলী।
পুরস্কার
জাতীয় চলচ্চিত্র পুরস্কার
সুনীল জানা
সুনীল জানা (১৭ এপ্রিল ১৯১৮ ― ২১ জুন ২০১২) ছিলেন আন্তর্জাতিক খ্যাতিসম্পন্ন ভারতীয় বাঙালি  ফটো সাংবাদিক এবং তথ্যচিত্রকর তথা ডকুমেন্টারি ফটোগ্রাফার। ১৯৪০ এর দশকে ভারতের স্বাধীনতা আন্দোলন, কৃষক ও শ্রমিক আন্দোলন, দুর্ভিক্ষ ও দাঙ্গা, গ্রামীণ ও উপজাতীয় জীবন, সেইসাথে দ্রুত নগরায়ন এবং শিল্পায়নের বছরগুলির স্মরণীয় ও আলোড়নকারী ঘটনার তার তোলা ছবি এখনও দলিল হিসাবে গণ্য করা হয়। কমিউনিস্ট আদর্শে অবিচল সুনীল জানা চিত্র সাংবাদিকরূপে ১৯৪৩ খ্রিস্টাব্দে বাংলার মর্মান্তিক দুর্ভিক্ষের (যা পঞ্চাশের মন্বন্তর নামে খ্যাত) যেসব ছবি তিনি ক্যামেরাবন্দি করেন তা এককথায় অবিস্মরণীয় এবং সেজন্যই তিনি সর্বাধিক পরিচিতি লাভ করেন।
২০১২ খ্রিস্টাব্দে ভারত সরকারের তৃতীয় সর্বোচ্চ বেসামরিক পুরস্কার পদ্মভূষণ সম্মানে বিভূষিত হন।
জন্ম ও প্রারম্ভিক জীবন
সুনীল জানা ১৯১৮ খ্রিস্টাব্দের ১৭ এপ্রিল ব্রিটিশ ভারতের আসামের ডিব্রুগড়ে জন্মগ্রহণ করেন। কিন্তু তার বড়ো হয়ে ওঠা অর্থাৎ লেখাপড়া ইত্যাদি সবই কলকাতায়। কলকাতায় রাসবিহারী অ্যাভিনিউ এবং শ্যামাপ্রসাদ মুখার্জি রোডের সংযোগস্থলে তাদের পৈতৃক বাড়িটি ছিল প্রাসাদোপম অট্টালিকা। তবে কালীঘাট মেট্রো স্টেশন নির্মাণের কারণে সে প্রাসাদের অস্তিত্ব আজ বিলুপ্ত। তিনি কলকাতা বিশ্ববিদ্যালয়ের সেন্ট জেভিয়ার্স কলেজে পড়তেন ইংরাজি সাহিত্য নিয়ে। রাজনৈতিকভাবে বামপন্থী মতাদর্শে অনুপ্রাণিত ছাত্রটির লেখাপড়ার থেকে ফটোগ্রাফিচর্চাতেই প্রবল আগ্রহ ও কৌতূহল ছিল।
১৯৪০ খ্রিস্টাব্দে তৎকালীন ভারতের কমিউনিস্ট পার্টির সাধারণ সম্পাদক পূরণচাঁদ জোশী সুনীলের শখের ফটোগ্রাফিচর্চার মধ্যে এক প্রতিভাসম্পন্ন ফটোগ্রাফারের সম্ভাবনা লক্ষ্য করেন এবং তাকে ইংরেজি পড়াশোনা ছেড়ে দিয়ে ফটোগ্রাফিতে মনোনিবেশ করতে পরামর্শ দেন।
কর্মজীবন
তারই অনুপ্রেরণায় সুনীল চিত্রসাংবাদিকতাকে পেশারূপে গ্রহণ করে ভারতের কমিউনিস্ট পার্টির মুখপত্র পিপলস্ ওয়ার বা জনযুদ্ধ-তে যোগ দেন। ১৯৪৩ খ্রিস্টাব্দে সুনীল চিত্তপ্রসাদ ভট্টাচার্যের সঙ্গে বাংলার দুর্ভিক্ষের ফলে সৃষ্ট ক্ষতির ছবি তুলতে বাংলায় ভ্রমণে বেড়িয়ে পড়েন। মর্মান্তিক দুর্ভিক্ষের (পঞ্চাশের মন্বন্তরের) কারণে কলকাতার ফুটপাথে, রাস্তায় রাস্তায় উপোসী, বুভুক্ষ, নিরন্ন মানুষের নানা মর্মস্পর্শী ছবি তুলে বিশ্ববাসীর কাছে ব্রিটিশ উপনিবেশিক শাসকের প্রকৃত চরিত্র তুলে ধরেছিলেন তা এককথায় অবিস্মরণীয়। দ্বিতীয় বিশ্বযুদ্ধের সময়কালে জাপান বিরোধী যুদ্ধে বর্মা (অধুনা মায়ানমার) সীমান্তে সেনা ও অস্ত্রশস্ত্র পাঠাতে ব্রিটিশ শাসক বাংলাকে গুরুত্বপূর্ণ সামরিক ঘাঁটি হিসাবে ব্যবহার করত আর তাদের দ্বারা কৃত্রিমভাবে সৃষ্ট দুর্ভিক্ষের কবলে পড়ে অসংখ্য মানুষ দলে দলে প্রাণ হারান। নির্বিকার ঔপনিবেশিক শাসকের তাতে ভ্রুক্ষেপই ছিল না। সুনীলের ক্যামেরাবন্দি ছবিগুলো ছিল সেদিনের জ্বলন্ত প্রমাণ। ছবিগুলি কমিউনিস্ট পার্টির পত্রিকা পিপলস্ ওয়ার-এ ছাপা হয়ছিল। এরপরই শুরু সুনীল জানার চিত্রসাংবাদিকতার পরবর্তী পর্যায়। দ্বিতীয় বিশ্বযুদ্ধের পর ব্রিটিশ রাজের শেষ পর্বে অভূতপূর্ব উপনিবেশ-বিরোধী গণ-উত্থান গুলোকে তিনি লেন্সে ধরে রাখেন। বিশ্বযুদ্ধোত্তর পরিস্থিতি চিত্রের ভাষায় রূপ দিতে ১৯৪৫ খ্রিস্টাব্দে  যুক্তরাষ্ট্রের লাইফ পত্রিকার ফটোগ্রাফার মার্গারেট বার্ক হোয়াইট ভারতে আসেন। তার সঙ্গে পরিচয় হয় সুনীলের। তিনি অল্পদিনেই সুনীলের প্রতিভার আঁচ পেয়ে যান। সেই আলোড়নকারী সময়ে ভারতের প্রধান প্রধান রাজনৈতিক ঘটনা এবং তার ফলস্বরূপ এদেশে যা ঘটেছিল— তারা যৌথভাবে ক্যামেরাবন্দি করে রাখেন। সেসব ছবি ভারতীয় ইতিহাসের আর্কাইভে রাখা গুরুত্বপূর্ণ দলিল বা নথি হিসাবে বিবেচিত। ১৯৪৭ খ্রিস্টাব্দে দেশভাগের পর ছিন্নমূল হয়ে কাতারে কাতারে মানুষ দিশা হীন ভাবে আশ্রয়ের খোঁজে, নিরাপত্তার আশায় ছুটে বেড়াচ্ছিল, তিনি সেসব মর্মস্পর্শী ছবিগুলো ধরে রাখেন। সেই সঙ্গে তৎকালীন ভারতের রাজনৈতিক অবয়ব গঠনের রূপরেখা অঙ্কনে বিভিন্ন সময়ে স্থান দিয়েছেন মহাত্মা গান্ধী,  নেহেরু, জিন্নাহ, শেখ আবদুল্লাহ এবং  ইন্দিরা গান্ধীসহ প্রধান প্রধান রাজনৈতিক ব্যক্তিত্বের ছবিসমূহ।  ফয়েজ, জে কৃষ্ণমূর্তি, মানিক বন্দ্যোপাধ্যায়, সমর সেন, যামিনী রায়, ঋত্বিক ঘটক, সত্যজিৎ রায় প্রমুখ শিল্প ও সংস্কৃতি জগতের মানুষেরা এসেছেন সুনীল জানার ক্যামেরার সামনে। চিত্রসাংবাদিক পেশায় ইতিমধ্যে আন্তর্জাতিক স্তরে উন্নীত হয়ে যান।
সুনীল জানা ছিলেন বহুমুখী ব্যক্তিত্বের অধিকারী এবং তার আগ্রহের পরিসরও ছিল বহুধাবিস্তৃত। চিত্তপ্রসাদ ভট্টাচার্যের সঙ্গে বোম্বাইতে গিয়ে প্রগতিশীল লেখক সমিতি এবং ইন্ডিয়ান পিপলস থিয়েটার অ্যাসোসিয়েশনে যোগ দিয়েছিলেন। বামপন্থী রাজনীতি থেকে নৃতত্ত্ব, প্রাচীন ভারতের মিথুন-ভাস্কর্য থেকে আধুনিক ভারতীয় নৃত্যশিল্পী— সর্বত্রই তিনি ছিলেন সমান কৌতূহলী, সমান স্বচ্ছন্দ।
সুনীল জানা একদিকে যেমন রাজনৈতিক ইতিহাসকে কালানুক্রমিক বৃত্তান্তে আলোকচিত্রে ধরে রেখেছেন, অন্যদিকে মধ্য ভরতের গভীর অরণ্যের মনোমুগ্ধকর জগৎকে তুলে ধরেছেন অনবদ্য চিত্রাবলীর মাধ্যমে। আদিবাসীদের জগতে তিনি সময় কাটিয়েছেন বিখ্যাত ইংরেজ নৃতত্ত্ববিদ ভেরিয়ার এলউইনের সঙ্গে। এলউইন ভারতের নাগরিকত্ব নিয়ে বাস্তারের আদিবাসীদের সঙ্গে বসবাস করেছেন। সুনীল জানা তার সঙ্গে যৌথপ্রয়াসে তুলে রেখেছেন আদিবাসীগোষ্ঠীর সুন্দর সুন্দর ছেলেমেয়েদের ছবি। তার চিত্রকর্ম নিয়ে প্রকাশিত উল্লেখযোগ্য গ্রন্থগুলি হল-
সম্মাননা
সুনীল জানা কলকাতা ফিল্ম সোসাইটি র সহ-প্রতিষ্ঠাতা ছিলেন। তিনি ১৯৭২ খ্রিস্টাব্দে ভারত সরকারে র চতুর্থ সর্বোচ্চ বেসামরিক সম্মানপদ্মশ্রী এবং ২০১২ খ্রিস্টাব্দে তৃতীয় সর্বোচ্চ বেসামরিক সম্মান পদ্মভূষণে ভূষিত হন।
তিনি 1943 সালের বাংলার দুর্ভিক্ষের কভারেজের জন্য সর্বাধিক পরিচিত ছিলেন।
নেহরুভিয়ান যুগের ফটোগ্রাফার
কমিউনিস্ট পার্টির মুখপত্র 'পিপলস্ ওয়ার' এবং তার পরে 'পিপলস্ এজ'-এ সুনীল জানার ফটো ফিচারের জন্য একটি পৃষ্ঠা থাকতো। সেখানে তিনি সাধারণ মানুষের জীবন, তাদের সংগ্রাম, কর্মক্ষেত্রে শ্রমিক শ্রেণির অবস্থা, নৌকা চালানোয়, মাছ ধরায়, শ্রমিকের কয়লা খনিতে কাজের ছবি প্রকাশিত হত। ঘরে ও মাঠে কাজ করা পুরুষ ও মহিলা থেকে শুরু করে ধনুক ও তীর বহনকারী উপজাতীয় জনগণ, কৃষক ও শ্রমিকরা বিক্ষোভে যাচ্ছেন, তেলেঙ্গানার বিপ্লবীর ছবি প্রদর্শিত হত। আসলে তিনি ছবিগুলির মাধ্যমে কমিউনিস্ট পার্টির আদর্শ ও প্রতিশ্রুতি মানুষের মধ্যে আনায় সচেষ্ট ছিলেন। আলোকচিত্রকর এবং ১৯৯৮ খ্রিস্টাব্দের নিউ ইয়র্ক গ্যালারি ৬৭৮ এর কিউরেটর রাম রহমান সুনীল জানার কাজের প্রশংসা করে বলেছেন, সুনীল জানার চিত্র-সাংবাদিকতা ভারতে স্বাধীনতা সংগ্রামের শেষ দশকের প্রামাণ্য এক মহাকাব্যিক দলিল এবং স্বাধীন ভারতের প্রথম দশকের - নেহরুর যুগের চিত্র কাহিনীকার।
জীবনাবসান
আন্তর্জাতিক খ্যাতির চিত্র-সাংবাদিক সুনীল জানা শেষ জীবন অতিবাহিত করেন তার ক্যালিফোর্নিয়ার বাড়িতে। তার স্ত্রী শোভা জানা ২০১২ খ্রিস্টাব্দের ১৮ মে মারা যান। ওই বছরের ২১ জুন ৯৪ বৎসর বয়সে সুনীল পরলোক গমন করেন। তাদের কন্যা মনুয়ারও অকাল মৃত্যু হয় ২০০৪ খ্রিস্টাব্দে। তার একমাত্র পুত্র অর্জুন  যুক্তরাষ্ট্রের নিউইয়র্কের ব্রুকলিনে থাকেন।
মেরি রবিনসন
মেরি থেরেস উইনিফ্রেড রবিনসন (Máire Mhic Róibín ; বুর্ক; জন্ম: ২১ মে ১৯৪৪) একজন আইরিশ স্বতন্ত্র রাজনীতিবিদ, যিনি ১৯৯০ সালের ডিসেম্বর থেকে ১৯৯৭ সালের সেপ্টেম্বর পর্যন্ত আয়ারল্যান্ডের সপ্তম রাষ্ট্রপতি হিসেবে দায়িত্ব পালন করেন এবং প্রথম নারী হিসেবে এই পদে অধিষ্ঠিত হন। তিনি ১৯৯৭ থেকে ২০০২ সাল পর্যন্ত জাতিসংঘের মানবাধিকার বিষয়ক হাই কমিশনার এবং ১৯৬৯ থেকে ১৯৮৯ সাল পর্যন্ত ডাবলিন বিশ্ববিদ্যালয়ের সিনেটর হিসেবেও দায়িত্ব পালন করেন। তিনি প্রথম একাডেমিক, ব্যারিস্টার এবং প্রচারক হিসাবে খ্যাতি অর্জন করেন। তিনি ১৯৯০ সালের রাষ্ট্রপতি নির্বাচনে ফিয়ানা ফেইল দলের ব্রায়ান লেনিহান এবং ফাইন গেল দলের অস্টিন কারিকে পরাজিত করেন এবং লেবার পার্টি, ওয়ার্কার্স পার্টি এবং স্বাধীন সেনেটরকর্তৃক মনোনীত প্রথম স্বতন্ত্র প্রার্থী হন। তিনি আয়ারল্যান্ডের ইতিহাসে প্রথম নির্বাচিত রাষ্ট্রপতি যিনি ফিয়ানা ফেইলের সমর্থন পাননি।
বাতিসা ইউনিয়ন
বাতিসা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
আয়তন
বাতিসা ইউনিয়নের আয়তন ১৬.৪১ বর্গকিলোমিটার।
জনসংখ্যা
বাতাসা ইউনিয়নের জনসংখ্যা ২৫,৭২৫ জন। এর মধ্যে পুরুষ ১২,৬৬৩ জন এবং মহিলা ১৩,০৬২ জন।
অবস্থান ও সীমানা
চৌদ্দগ্রাম উপজেলার দক্ষিণ-মধ্যাংশে বাতিসা ইউনিয়নের অবস্থান। এ ইউনিয়নের উত্তরে চৌদ্দগ্রাম পৌরসভা, উত্তর-পশ্চিমে মুন্সিরহাট ইউনিয়ন, পশ্চিমে কনকাপৈত ইউনিয়ন, দক্ষিণে চিওড়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
বাতিসা ইউনিয়ন চৌদ্দগ্রাম উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নের গ্রামগুলো হল:
শিক্ষা ব্যবস্থা
বাতিসা ইউনিয়নের শিক্ষারহার ৫৮.১৪।
যোগাযোগ ব্যবস্থা
বাতিসা ইউনিয়নে ২৫ কি.মি পাকা সড়ক ও ২০ কি.মি কাঁচা সড়ক রয়েছে।
ইবনে রাসসাম
ইবনুল রাসসাম (আক্ষরিক নকশাকার পুত্র)(ইংরেজি:Ibn al-Rassam) ছিলেন মিশরের একজন মুসলিম আলকেমিস্ট এবং টালি তৈরিকারক এবং মোজাইক ডিজাইনার, যিনি ​ মামলুক বাহরি রাজবংশ (১২৫০-১৩৮২) এর সময় জনপ্রিয় হয়ে ওঠেন। আল রাসসাম কোন বড়সড় আবিষ্কারের করে যদিও জানা যায় নি, তবুও তিনি তামা থেকে ম্যালাকাইট তৈরি করা, এবং বিভিন্ন পদার্থ উত্তাপের মাধ্যমে নীল তৈরির উপায় জানতেন। তিনি রসায়নবিদ আবুল আশবা ইবনে তাম্মাম (মৃত্যু ১৩৬১) এর সহকর্মী ছিলেন।
১০০৬
১০০৬ গ্রেগরীয় বর্ষপঞ্জির একটি সাধারণ বছর।
গাজী নুরুজ্জামান বাবুল
গাজি নুরুজ্জামান বাবুল বাংলাদেশ জাতীয়তাবাদী দলের একজন রাজনীতিবিদ এবং পিরোজপুর-১ আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
গাজি নুরুজ্জামান বাবুল পিরোজপুর জেলায় জন্মগ্রহণ করেন।
রাজনৈতিক ও কর্মজীবন
গাজি নুরুজ্জামান বাবুল পিরোজপুর জেলা বিএনপির সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে পিরোজপুর-১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন।
ব্ল্যাক
ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।
প্রাথমিক অবস্থা
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কন্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।
দুর্ঘটনা
তাদের আবার অ্যালবাম রেকর্ডিং চলাকালে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়। মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়। ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।
জে. ডি. বার্নাল
থাম্ব|জন ডেসমন্ড বার্নাল
জন ডেসমন্ড বার্নাল (১০ মে ১৯০১-১৫ সেপ্টেম্বর ১৯৭১) একজন আয়ারল্যান্ডীয় বিজ্ঞানী ছিলেন, যিনি আণবিক জীববিজ্ঞানে রঞ্জন রশ্মির স্ফটিকীকরণ (X-ray crystallography) প্রচলনে ভূমিকা রেখেছিলেন। বিজ্ঞানের ইতিহাসের উপর তিনি অনেক গ্রন্থ রচনা করেছেন। বিজ্ঞান ও সমাজের উপর তিনি অনেক জনপ্রিয় গ্রন্থ রচনা করেছেন। তিনি সাম্যবাদী রাজনৈতিক মতাদর্শে বিশ্বাসী ছিলেন।
শিক্ষা ও প্রারম্ভিক জীবন
বার্নাল স্পেনীয়, মিশ্র পর্তুগিজ ও ইতালীয় ইহুদি বংশোদ্ভূত ছিলেন (তাঁর পিতামহ জ্যাকব গিনেসি নিজের পিতামহীর পারিবারিক উপাধির নামানুসারে ১৮৩৭ সালের দিকে নিজেকে জ্যাকব বার্নাল হিসেবে পরিচয় দেওয়া শুরু করেন)। তাঁর বাবা স্যামুয়েল বার্নাল লিমেরিক শহরের একটি ক্যাথলিক পরিবারে জন্মগ্রহণ করেন। স্যামুয়েল অ্যালবার্ট কৃষি কলেজ থেকে স্নাতক হওয়ার পর ১৪ বছর অস্ট্রেলিয়ায় অতিবাহিত করেন। পরবর্তীতে তিনি টিপেরারিতে "ব্রুকওয়াটসন" নামক একটি খামার প্রতিষ্ঠা করেন। জন সেখানেই বেড়ে ওঠেন।  তাঁর মা এলিজাবেথ মিলার জাতিতে আমেরিকান ও পেশায় সাংবাদিক ছিলেন। তিনি পরবর্তীতে ক্যাথলিক খ্রিস্টধর্মে ধর্মান্তরিত হন।
বার্নাল প্রথমে স্টোনিহার্স্ট কলেজে পড়াশোনা করেন। কিন্তু সেখানকার নিয়মকানুন তাঁর ভালো লাগেনি। তাই ১৩ বছর বয়সে তিনি বেডফোর্ড স্কুলে নতুন করে লেখাপড়া শুরু করেন। কিন্তু বেডফোর্ড স্কুলের লেখাপড়ার অভিজ্ঞতাও তাঁর পছন্দনীয় ছিল না। কিন্তু বার্নালের ছোট ভাই কেভিন সেখানে অধ্যয়ন করায় তিনি কিছুটা উপযুক্ত সঙ্গ পান। ১৯১৯ সালে তিনি কেমব্রিজ বিশ্ববিদ্যালয়ের ইমানুয়েল কলেজে বৃত্তি নিয়ে পড়াশোনা করতে যান।
১৯২২ সালে বিএ ডিগ্রি লাভের জন্য বার্নাল গণিত ও বিজ্ঞান উভয় বিষয়-ই অধ্যয়ন করেন। পরবর্তী এক বছর তিনি প্রাকৃতিক বিজ্ঞানে পড়াশোনা করেন। স্থানিক দল (Space group) সম্পর্কে বার্নাল বিস্তারিত অধ্যয়ন করেন এবং এর উপর ভিত্তি করে স্ফটিক কাঠামোর উপর একটি দীর্ঘ গবেষণাপত্র রচনা করেন। এর জন্য তিনি ও জি ডব্লিউ নরিস যৌথভাবে পুরস্কৃত হন। ব্রিজ স্ট্রিটের নিকটে চার্লস কে ওগডেনের বইয়ের দোকানে কাজ করা এক নারী তাঁকে "সেজ" বা সাধু নাম দেন। এই নামেই তিনি কেমব্রিজে পরিচিত ছিলেন।
কর্মজীবন ও গবেষণা
লন্ডনের রাজকীয় ইনস্টিটিউটে ডেভি ফ্যারাডে বিজ্ঞানাগারে উইলিয়াম হেনরি ব্র্যাগের অধীনে বার্নাল গবেষণা শুরু করেন। ১৯২৪ সালে তিনি গ্রাফাইটের গঠন আবিষ্কার করেন এবং পিতলের স্ফটিককাঠামো আবিষ্কার করেন।  তিনি তাত্ত্বিক ও ব্যবহারিক উভয় ক্ষেত্রেই গবেষণায় উল্লেখযোগ্য সফলতা অর্জন করেন। এছাড়াও তিনি রঞ্জনরশ্মির বর্ণালি পরিমাপে গোনিওমিটার নামক যন্ত্র আবিষ্কার করেন।
১৯৩৪ সালে বার্নাল ও ডরোথি হজকিন জলীয় দ্রবণে দ্রবীভূত প্রোটিন ক্রিস্টালের ছবি তুলেন।
আর্নেস্ট রাদারফোর্ড বার্নালকে অপছন্দ করতেন। তাই বার্নাল ইমানুয়েল অ্যান্ড ক্রাইস্ট অ্যান্ড টেন্যুরে ফেলোশিপের জন্য আবেদন করলে রাদারফোর্ড তাঁর আবেদন নাকচ করে দেন। ১৯৩৭ সালে তিনি লন্ডন বিশ্ববিদ্যালয়ের বার্কবেক কলেজে পদার্থবিজ্ঞানের অধ্যাপক নিযুক্ত হন। ঐ বছরই তিনি রাজকীয় সমিতির ফেলো নির্বাচিত হন।
কমিউনিস্ট-শাসিত রাষ্ট্রব্যবস্থায় গণহত্যা
২০শ শতাব্দীতে একাধিক কমিউনিস্ট-শাসিত রাষ্ট্রে গণহত্যার ঘটনা ঘটেছিল। সংশ্লিষ্ট ঘটনাগুলিতে মৃত্যুর সংজ্ঞা অনুযায়ী মৃত ব্যক্তির সংখ্যারও প্রচুর তারতম্য রয়েছে। রাষ্ট্রীয় সন্ত্রাসের ফলেই অধিকতর সংখ্যায় নাগরিক সাধারণের মৃত্যু ঘটেছিল বলে মনে করা হয়। এই জাতীয় অপরাধের অন্তর্ভুক্ত ছিল মৃত্যুদণ্ড বিধান, মনুষ্যসৃষ্ট দুর্ভিক্ষ ও বলপূর্বক নির্বাসনের ফলে মৃত্যু, কারারুদ্ধকরণ ও বাধ্যতামূলক শ্রমের দ্বারা মৃত্যুমুখে ঠেলে দেওয়া। এই ধরনের হত্যাকাণ্ডকে "গণহত্যা", "ডেমোসাইড", "পলিটিসাইড", "শ্রেণীহত্যা" এবং বৃহত্তর সংজ্ঞায় "গণসংহার" বলা হয়ে থাকে।
পরিভাষা
বহুসংখ্যক নিরস্ত্র সাধারণ নাগরিকের উদ্দেশ্যপ্রণোদিত হত্যাকাণ্ডকে বিভিন্ন শব্দের দ্বারা সংজ্ঞায়িত করা হয়। অধ্যাপক অ্যান্টন ওয়েস-ওয়েন্ডের মতে, তুলনামূলক গণসংহার-সংক্রান্ত গবেষণায় "গণসংহার" শব্দটির সংজ্ঞার ক্ষেত্রে আদৌ মতৈক্য সম্ভব হয়নি। ব্যক্তিগতভাবে বা সামগ্রিকভাবে কমিউনিস্ট সরকার কর্তৃক নিরস্ত্র নাগরিকদের গণহত্যার বর্ণনায় বিভিন্ন লেখক পৃথক পৃথকভাবে নিম্নোক্ত পরিভাষাগুলি ব্যবহার করেছেন:
১০০৭
১০০৭ গ্রেগরীয় বর্ষপঞ্জির একটি সাধারণ বছর।
আলপনা বন্দ্যোপাধ্যায়
প্রাথমিক জীবন
১৩ বছর বয়সে, আলপনাকে সঙ্গীতের সঙ্গে পরিচয় করান তার বাবার ঘনিষ্ঠ বন্ধু রবিন চট্টোপাধ্যায় এবং গৌরী প্রসন্ন মজুমদার। তারা দুজন তৎকালীন বাংলা গানের জগতে যথাক্রমে সংগীত রচয়িতা এবং গীতিকার হিসাবে খুব সক্রিয় ছিলেন। তার গানগুলো খুব শীঘ্রই বেশ জনপ্রিয়তা পেয়েছিল।
কর্মজীবন
আলপনা বন্দ্যোপাধ্যায় শিশুদের গান গেয়েই বেশি জনপ্রিয়তা কুড়িয়েছিলেন। এসব গানে তিনি সাধারণ বাংলা ছড়াকে অমর ধ্রুপদীতে রূপান্তরিত করেছিলেন। ১৯৫০-এর দশক থেকে ১৯৯০-এর দশক ধরে অধিকাংশ বাঙালি শিশু আলপনার গাওয়া 'হাট্টি মাটিম টিম' বা 'ছোট্টো পাখি চন্দনা'র মতো ধ্রুপদীগুলোর সাথে বড় হয়েছে।
তার আধুনিক গানগুলো আরও অনেক জনপ্রিয়তা পেয়েছিল। আলপনার গাওয়া প্রথমদিককার এবং উল্লেখযোগ্য বাংলা অ-চলচ্চিত্রী গানের একটি ছিল রবিন চট্টোপাধ্যায়ের তত্ত্বাবধানে "সমীরণ ফিরে চাও" গানটি। এর পরই ১৯৫১ সালে, তিনি আবারো রবিন চট্টোপাধ্যায়ের তত্ত্বাবধানে বাংলা চলচ্চিত্র 'বিদ্যাসাগর' এর জন্য "মাটির ঘরে আজ নেমেছে চাঁদ রে" গানটি রেকর্ড করেছিলেন। এই গানটি উল্লেখযোগ্যরকম জনপ্রিয় হয়েছিল। রবিন চট্টোপাধ্যায়ের তত্ত্বাবধানে তার আরেকটি উল্লেখযোগ্য গান ছিল ১৯৫৬ সালে নির্মিত 'সাগরিকা' চলচ্চিত্রের "হৃদয় আমার সুন্দর তব পায়" । তিনি ১৯৫০ এর দশকে নচিকেতা ঘোষ, শ্যামল মিত্র, মানবেন্দ্র মুখোপাধ্যায়, শৈলেন মুখোপাধ্যায় এবং ভূপেন হাজারিকা সহ বিভিন্ন সংগীত সুরকারের অধীনে বহু উল্লেখযোগ্য বাংলা চলচ্চিত্র এবং অ-চলচ্চিত্রের গান গেয়েছিলেন। রোমান্টিক "মন বলছে আজ সন্ধ্যায়" থেকে 'বকুলগন্ধে যদি', 'অমি আলপনা এঁকে যাই' এবং 'যেথা আছে ওগো শুধু নীরবতা' প্রভৃতি বিভিন্ন ধরনের গানে তার কণ্ঠ স্পষ্ট ছিল।
ব্যক্তিগত জীবন
১৯৫৯ সালে আলপনা বন্দ্যোপাধ্যায় শ্রীধর মুখোপাধ্যায়ের সাথে বিবাহবন্ধনে আবদ্ধ হন। বিয়ের পর তারা ভারতের পশ্চিমবঙ্গের কলকাতায় বসবাস করতেন। তার দুটি সন্তান এবং দুটি নাতি-নাতনী রয়েছে। তার মেয়ে লন্ডনের চেলসিতে এবং ছেলে ভারতের মুম্বইয়ে থাকে। বিশিষ্ট বাঙালি সংগীতশিল্পী সন্ধ্যা মুখোপাধ্যায় তার ঘনিষ্ঠ পারিবারিক বন্ধু।
মৃত্যু
আলপনা বন্দ্যোপাধ্যায় ৭৫ বছর বয়সে ২০০৯ সালের ২৪শে জুলাইয়ে মারা যান। তার সমসাময়িক, ৫০ বছর ধরে পরিচিত সংগীতশিল্পীরা (সন্ধ্যা মুখোপাধ্যায়সহ) তাকে শেষ শ্রদ্ধা জানিয়েছিলেন। শ্রদ্ধা নিবেদনকারীদের মধ্যে তৎকালীন রেলমন্ত্রী মমতা বন্দ্যোপাধ্যায় এবং পশ্চিমবঙ্গের তৎকালীন মুখ্যমন্ত্রী বুদ্ধদেব ভট্টাচার্যও ছিলেন। বেশ কয়েক দশক ধরে বাণিজ্যিক গানের দৃশ্যে সক্রিয়ভাবে জড়িত না থাকা সত্ত্বেও তার মৃত্যুর সংবাদটি ভারতীয় গণমাধ্যমে স্থান পেয়েছিল।
প্লেব্যাক গান
আলপনা বন্দ্যোপাধ্যায় নিম্নোল্লিখিত বাংলা ছবিতে প্লেব্যাক গায়িকা হিসেবে ছিলেন:
তিনি আরও অনেক ছবিতে কণ্ঠ দিয়েছেন; উপরের ছবিগুলোতে তার সর্বাধিক উল্লেখযোগ্য গান রয়েছে।
রেকর্ড করা গান
এইচএমভি সারেগামার সাথে রেকর্ড করা তার কয়েকটি গান:
শিশুতোষ ছড়া
এইচএমভি সারেগামায় রেকর্ড করা তার কয়েকটি নার্সারি ছড়া।
ক্লিটোরাল কম্পক দণ্ড
থাম্ব| ইলেকট্রনিক ভাইব্রেটর: হিটাচি ম্যাজিক ওয়ান্ড ক্লিটোরাল কম্পক দণ্ড বা ক্লিটোরাল ভাইব্রেটর হল ভাইব্রেটর যা একজন মহিলার ভগাঙ্কুরকে তার যৌন আনন্দ এবং রাগমোচনের জন্য বাহ্যিকভাবে উদ্দীপিত করার জন্য নকশা করা হয়েছে। এগুলি ভগাঙ্কুর ম্যাসেজ করার জন্য তৈরি করা যৌন খেলনা। এগুলো অনুপ্রবেশ করে না, যদিও কিছু ভাইব্রেটরের আকৃতি অনুপ্রবেশ এবং অতিরিক্ত যৌন আনন্দের জন্য অভ্যন্তরীণ কামোদ্দীপক জোনগুলিতে উদ্দীপনার অনুমতি দেয়। নকশা যাই হোক না কেন, ক্লিটোরাল ভাইব্রেটরের প্রধান কাজ হল বিভিন্ন গতি এবং তীব্রতায় কম্পন করা। ভাইব্রেটর সাধারণত ব্যাটারি দ্বারা চালিত হয় এবং এদের কিছু পানির নিচেও ব্যবহার করা যেতে পারে।
বিচক্ষণতা প্রায়শই একটি যৌন খেলনার জন্য একটি দরকারী বৈশিষ্ট্য, তাই প্রথম নজরে সাধারণ বস্তুর মতো দেখতে ক্লিটোরাল ভাইব্রেটরগুলি উপলব্ধ। ক্লিটোরাল ভাইব্রেটরগুলিকে লিপস্টিক, মোবাইল টেলিফোন, স্পঞ্জ এবং অন্যান্য অনেক দৈনন্দিন জিনিসের অনুরূপ নকশা করা হয়।
প্রকারভেদ
থাম্ব|300x300পিক্সেল| হ্যান্ডস-ফ্রি ব্যবহারের জন্য একটি ওয়ান্ড ভাইব্রেটর বেল্ট বেশিরভাগ ভাইব্রেটর ক্লিটোরাল উদ্দীপনের জন্য ব্যবহার করা যেতে পারে, তবে কয়েকটি স্বতন্ত্র ধরনের ভাইব্রেটরও পাওয়া যায়।
ম্যানুয়াল ক্লিটোরাল ভাইব্রেটরগুলি বিভিন্ন ধরনের নকশায় আসে। কিছু ওয়ান্ড ভাইব্রেটর (যেমন হিটাচি ম্যাজিক ওয়ান্ড এবং ডক্সি ) একটি লম্বা তারের দ্বারা একটি দেয়াল সকেট থেকে চালিত হয়,  এগুলিকে কিছুটা কম সুবিধাজনক এবং কম নিরাপদ ভেজা পরিবেশে। যাইহোক, তারা সাধারণত শক্তিশালী, আরো তীব্র উদ্দীপনা এবং ভাল স্থায়িত্ব প্রদান করে। এছাড়াও ব্যাটারি চালিত ভাইব্রেটর রয়েছে, এগুলো ছোট যা আঙুলে পরা যায় এবং দম্পতিদের খেলার জন্য ব্যবহার করা যায়।
হ্যান্ডস-ফ্রি ক্লিটোরাল ভাইব্রেটরগুলি সাধারণত ছোট, কম শক্তিশালী ডিভাইস যা স্ট্র্যাপ বা জোতা দ্বারা জায়গায় রাখা হয়। সবচেয়ে সাধারণগুলি ছোট, ডিমের আকৃতির এবং একটি দীর্ঘ তার দ্বারা বহু-গতির ব্যাটারি প্যাকের সাথে সংযুক্ত। তারা দূর নিয়ন্ত্রিতও হতে পারে। বাটারফ্লাই স্ট্র্যাপ-অন, ভাইব্রেটিং প্যান্টি এবং কক রিং কয়েকটি হ্যান্ডস-ফ্রি ক্লিটোরাল ভাইব্রেটরের ধরন।
আবি আহমেদ
আবি আহমেদ আলি (সংক্ষেপে আবি আহমেদ অথবা আবি;জন্ম ১৫ আগস্ট ১৯৭৬) হলেন ইথিওপিয়ার রাজনীতিবিদ এবং ২ এপ্রিল ২০১৮ থেকে গণপ্রজাতন্ত্রী ইথিওপিয়ার ১৫তম প্রধানমন্ত্রী হিসেবে দায়িত্ব পালন করছেন।
তিনি ইথিওপিয়ান পিপল'স রেভ্যুলেশনারী ডেমোক্রেটিক ফ্রন্ট ও অরোমু ডেমোক্রেটিক পার্টির চেয়ারম্যানের দায়িত্ব পালন করেছিলেন। এছাড়াও তিনি ইথিওপিয়ান পার্লামেন্ট এবং ওডিপি ও ইপিআরডিএফ এর নির্বাহী কমিটির সদস্য নির্বাচিত হয়েছিলেন।
আর্মি ইন্টেলিজেন্সের একজন সাবেক কর্মকর্তা হিসেবে, আবি প্রধানমন্ত্রী হওয়ার পর রাজনীতি ও অর্থনৈতিক পুনর্গঠনের লক্ষ্যে কাজ করে যাচ্ছেন। ২০১৯ সালে আবি আহমেদের প্রচেষ্টাতেই ইরিত্রিয়ার সঙ্গে ইথিওপিয়ার পুরনো বৈরিতার অবসান ঘটেছে। ১৯৯৮ সালে শুরু হওয়া সীমান্ত যুদ্ধে দু’দেশের প্রায় ৭০ হাজার মানুষ নিহত হয়েছে। ২০০০ সালে তাদের মধ্যে শান্তিচুক্তি হলেও উত্তেজনা ঠিকই ছিল। শান্তি ও আন্তর্জাতিক সহযোগিতা এবং ইথিওপিয়া ও ইরিত্রিয়ার দীর্ঘ ২০ বছরের সমস্যার নিরসনের জন্য তিনি ২০১৯ সালে শান্তিতে নোবেল পুরস্কার পান। ২০২১-এর অক্টোবরে আবি আহমেদ দ্বিতীয় মেয়াদে প্রধানমন্ত্রীর দায়িত্ব পালন শুরু করেন। 2021 সালের অক্টোবরে, অভি আহমেদ দ্বিতীয় 5 বছরের মেয়াদে আনুষ্ঠানিকভাবে শপথ গ্রহণ করেছিলেন।
প্রারম্ভিক জীবন
আবি ১৫ আগস্ট ১৯৭৬ সালে ইথিওপিয়ার অরোমিয়া এলাকার ঐতিহাসিক কাফ্ফা প্রদেশ এর (বর্তমান জিমা অঞ্চল) বিশাসাতে জন্মগ্রহণ করেন। তার বাবা আহমেদ আলি ছিলেন মুসলমান অরোমু সম্প্রদায়ের লোক। আর তার চার স্ত্রীর মধ্যে আবির মা তিজিটা ওল্ডে ছিলেন খ্রিস্টান আমহারা সম্প্রদায়ের। আবি তার বাবার ১৩তম সন্তান (যিনি একাধিক বিয়ে করেছিলেন) এবং তার মায়ের ৬ষ্ঠ ও ছোট সন্তান। শৈশবে তার নাম ছিলো আবিয়ত (Abiyot) (ইংরেজিতে বিপ্লব)। তার নামটি ১৯৭৪ সালে ইথিওপিয়া সংঘটিত হওয়া ডার্গ রেভ্যুলোশন থেকে নেওয়া। আবি স্থানীয় প্রাথমিক বিদ্যালয়ে প্রাথমিক ও পরে আগারু নামক উপশহরের এক স্কুলে তার মাধ্যমিক শিক্ষা শেষ করেন। ব্যক্তিগত প্রতিবেদন অনুযায়ী তিনি তার লেখাপড়ার প্রতি বেশ আগ্রহী ছিলেন, যেটি পরবর্তীতে তাকে অন্যান্য শিক্ষায় ও উন্নতিতে সহায়তা করেছিলো।
শিক্ষা
ইথিওপিয়ান ন্যাশনাল ডিফেন্স ফোর্সে কাজ করার সময় আবি ২০০১ সালে আদ্দিস আবাবার মাইক্রোলিংক ইনফরমেশন টেকনোলজি কলেজ থেকে কম্পিউটার প্রকৌশলের ওপর তার প্রথম ব্যচেলর ডিগ্রি লাভ করেন।
আবি লন্ডনের ইউনিভার্সিটি অব গ্রীনিস থেকে ট্রান্সফরম্যাশনাল লিডারশীপ এর ওপর এম.এ ডিগ্রি লাভ করেন। এছাড়াও তিনি ২০১৩ সালে আদ্দিস আবাবার অ্যাশল্যান্ড ইউনিভার্সিটির অধীনে লেডস্টার কলেজ অব ম্যানেজমেন্ট অ্যান্ড লিডারশীপ থেকে এমবিএ সম্পন্ন করেন।
আবি কয়েকবছর পূর্বে নিয়মিত ছাত্র হিসেবে পিএইচডির জন্য লেখাপড়া শুরু করেন এবং ২০১৭ সালে আদ্দিস আবাবা ইউনিভার্সিটির ইন্সটিটিউট ফর পিস অ্যান্ড সিকিউরিটি স্টাডিজ থেকে তার পিএইচডি সম্পন্ন করেন।
ব্যক্তিগত জীবন
তিনি গোন্ডারের "জিনাস তায়াকিউ" নামক অামহারা মহিলাকে বিয়ে করেন,যখন তারা উভয়েই ইথিওপিয়ান ডিফেন্স ফোর্সে কর্মরত ছিলেন। তারা উভয়েই তিন কন্যা সন্তান এবং সম্প্রতি দত্তক নেওয়া এক পুত্র সন্তানের পিতামাতা। আবি একজন বহুভাষায় কথা বলতে পারা ব্যক্তি, যিনি ইংরেজি, আফান অরুমো, অ্যামারিক এবং তিগ্রিনিয়া ভাষায়ও কথা বলতে পারেন। আবি যীশুর বাণী ও গসফেলে বিশ্বাসী একজন অর্থোডক্স খ্রিস্টান।
সামরিক জীবন
১৯৯১ সালের শুরুর দিকে তার বড় ভাইয়ের মৃত্যুর পর কিশোর অবস্থায় তিনি মার্কস ও লেনিনবাদীর বিপক্ষে লড়তে ইথিওপিয়ার সেনাবাহিনীতে যোগ দেন। তখন তিনি অরুমো ডেমোক্রেটিক পার্টির একজন সদস্য ছিলেন। সেনাবাহিনীতে অল্পসংখ্যক ওডিপি যোদ্ধা ও ৯০ হাজারের মতে তিগ্রায়ান ছিলো, যাদের থেকে খুব সহজেই তিনি তিগ্রিনিয়া ভাষা শিখে পেলেন। তিগ্রিনিয়া ভাষা জানা একজন বক্তা হিসেবে তিনি তার মিলিটারি ক্যারিয়ার সহজে সামনে এগিয়ে নিতে পেরেছিলেন।
ডার্গে পতিত হওয়ার পর তিনি নিয়মানুযায়ী পশ্চিম ওলেগা প্রদেশের আসেফা ব্রিগেডে প্রশিক্ষণ নেন এবং সেখানেই অবস্থান করেন। তার মিলিটারি পোস্টটি ছিলো বুদ্ধিমত্তা ও যোগাযোগ সম্পর্কিত। পরবর্তীতে ১৯৯৩ সালে বর্তমান ইথিওপিয়ান ন্যাশনাল ডিফেন্স ফোর্সের একজন সৈনিক হন এবং অধিকাংশ সময়ই বুদ্ধিমত্তা ও যোগাযোগ বিভাগেই কাজ করেন। ১৯৯৫ সালে রোয়ান্ডা গণহত্যার পর তিনি ইউনাইটেড ন্যাশনস এসিসট্যান্টে মিশন ফর রোয়ান্ডার সৈনিক হিসেবে রোয়ান্ডার কিগালিতে যুদ্ধ করতে যান। ১৯৯৮ ও ২০০০ সালে ইথিওপিয়া-ইরিত্রিয়া যুদ্ধের সময় তিনি ইরিত্রিয়ান ডিফেন্স ফোর্সের অবস্থান নির্ণয়ে একটি ইন্টেলিজেন্স টিম এর নেতৃত্ব দিয়েছেন।
পার্লামেন্টের সদস্য
ওডিপির একজন সদস্য হিসেবে আবি তার রাজনৈতিক জীবন শুরু করেন। ওডিপি ১৯৯১ সাল থেকে অরোমিয়া শাসন করা দল। দ্রত সফলতার সাথে তিনি ওডিপির কেন্দ্রীয় কমিটির সদস্য এবং ইআরডিপি'র একজন কংগ্রেস সদস্য হিসেবে অধিষ্ঠিত হন।
২০১০ সালে ওরোমো ডেমক্রেটিক পার্টি (ওডিপি) থেকে জাতীয় নির্বাচনে অংশ নিয়ে পার্লামেন্ট সদস্য নির্বাচিত হন আবি। ওই সময়ে তার জন্মস্থান ‘জিম্মা অঞ্চলে’ মুসলমান ও খ্রিস্টান সম্প্রদায়ের মধ্যে হরহামেশাই দাঙ্গা বেঁধে থাকত। সেই দাঙ্গায় ‍বহু মানুষ নিহত হয়। সে সময় পার্লামেন্ট সদস্য হিসেবে দাঙ্গা ঠেকাতে সক্রিয় ভূমিকা পালন করেন আবি। বিভিন্ন ধর্মীয় প্রতিষ্ঠান এবং ধর্মীয় নেতাদের সঙ্গে আলোচনা করে ওই অঞ্চলে শান্তি ফিরিয়ে আনার চেষ্টা করেন। এজন্য তিনি "রিলিজিয়াস ফোরাম ফর পিস" নামে একটি সংগঠন প্রতিষ্ঠা করেন।
২০১৫ সালে ওডিপির এজন্য নির্বাহী সদস্য হিসেবে দায়িত্ব পালন শুরু করেন আবি। ওই বছরই তিনি দ্বিতীয় মেয়াদে পার্লামেন্ট সদস্য নির্বাচিত হন। পরে ওরোমি অঞ্চল, বিশেষ করে আদ্দিস আবাবার চারপাশে অবৈধভাবে জমি অধিগ্রহণের বিরুদ্ধে আন্দোলনে মুখ্য ভূমিকায় চলে আসেন আবি। আন্দোলনের মুখে জমি অধিগ্রহণ কাজ বন্ধ হয়ে যায়। তারপর তিনি বেশ কয়েকটি গুরুত্বপূর্ণ মন্ত্রণালয়ের দায়িত্ব পান।
ক্ষমতায় আরোহণ
২০১৫ সালের শুরু থেকে অবৈধ বিভিন্ন কর্মকাণ্ডের বিরুদ্ধে সোচ্চার হওয়ায় আবি দেশের কেন্দ্রীয় ব্যক্তিত্বে পরিণত হন।
টানা তিন বছরের আন্দোলন এবং বিক্ষোভের মুখে ২০১৮ সালের ১৫ ফেব্রুয়ারি ইথিওপিয়ার তৎকালীন প্রধানমন্ত্রী হাইলেমারিয়াম দেসালজেন পদত্যাগে বাধ্য হন। সেই সঙ্গে তিনি দেশটির ক্ষমতাসীন জোট ইপিআরডিএফ এর প্রধানের পদও হারান। ইথিওপিয়ার অলিখিত নিয়ম অনুযায়ী ক্ষমতাসীন জোটের প্রধানই প্রধানমন্ত্রীর দায়িত্ব পান। দেশটির চার দল ওডিপি, এডিপি, এসইপিডিএম এবং টিপিএলএফ মিলেই এ জোট। হিলেমারিয়ামের পদত্যাগের পর প্রথমবারের মত ইপিআরপিএফ জোটের নেতা নির্বাচনের জন্য ভোট হয়। ওই সময় রাজনৈতিক বিশ্লেষকরা ওডিপি প্রধান লেমা মেগেরসা এবং আবি আহমেদকে এগিয়ে রেখেছিলেন। লেমা মেগেরসা দলীয় প্রধান হলেও পার্লামেন্ট সদস্য ছিলেন না। আর ইথিওপিয়ার সংবিধান অনুযায়ী প্রধানমন্ত্রী হতে হলে অবশ্যই পার্লামেন্ট সদস্য হতে হবে। যে কারণে লেমা মেগেরসার বদলে আবি আহমেদকেই ওডিপি প্রধান ঘোষণা করা হয়। ২০১৮ সালের ১ মার্চ ইপিআরপিএফ এর নির্বাহী কমিটির সদস্যদের ভোটে আবি জোট প্রধান নির্বাচিত হন এবং পরে প্রধানমন্ত্রী হিসেবে শপথ নেন।
যুদ্ধের সমাপ্তিতে ভূমিকা
আফ্রিকার দরিদ্র এ দুই প্রতিবেশী দেশের মধ্যে ১৯৯৮ সালের মে মাস থেকে ২০০০ সালের জুন মাস পর্যন্ত যুদ্ধ হয়। সেখানে পরবর্তী দুই দশক পর্যন্ত চলে ইথিওপিয়া ও ইরিত্রিয়ার মধ্যে সংঘাত ও সীমান্ত সমস্যা। আবি আহমেদের উদ্যোগে ২০১৮ সালে দুই দেশ একটি শান্তি চুক্তি করেন এবং যুদ্ধের অবসানে ভূমিকা রাখেন। শান্তি ও আন্তর্জাতিক সহযোগিতা এবং ইথিওপিয়া ও ইরিত্রিয়ার দীর্ঘ ২০ বছরের সমস্যার নিরসনের জন্য তিনি ২০১৯ সালে শান্তিতে নোবেল পুরস্কার পান।
ডারউইন দিবস
বিজ্ঞানী চার্লস ডারউইন-এর সামগ্রিক বৈজ্ঞানিক অবদান এবং সমাজে তার বিবর্তন তত্ত্বের প্রভাব স্মরণ করে সারা বিশ্বে ডারউইনের জন্মবার্ষিকীতে (১২ই ফেব্রুয়ারি) ডারউইন দিবস পালন করে থাকে বিভিন্ন বৈজ্ঞানিক এবং মানবতাবাদী সংগঠন। অধ্যাপক ডোনাল্ড জনসনের নেতৃত্বে ক্যালিফোর্নিয়ার প্যালো এল্টোর মানবতাবাদী সম্প্রদায় ১৯৯৩ সালে প্রথম ডারউইন দিবস উদ্‌যাপন করেছিলো। বিগত শতকের নব্বইয়ের দশকের শেষ দিকে জীববিজ্ঞানের অধ্যাপক মাসিমো পিগলিউসির উদ্যোগে ১৯৯৬ সালে ইউনিভার্সিটি অব টেনেসিতে ডারউইন দিবস অনুষ্ঠানের আয়োজন করা হয়। বর্তমানে সারা বিশ্বের সহস্রাধিক সংগঠন ডারউইন দিবস পালন করে থাকে। বাংলাদেশে মুক্তমনা, শিক্ষা আন্দোলন মঞ্চ এবং বিজ্ঞানচেতনা পরিষদ সহ বেশ কিছু সংগঠন বিগত কয়েক বছর ধরে স্যেকুলার উৎসব হিসেবে ডারউইন দিবস পালন করে আসছে।
চিত্ত রঞ্জন দত্ত
চিত্ত রঞ্জন দত্ত (সি আর দত্ত) (১ জানুয়ারি, ১৯২৭- ২৫ আগস্ট, ২০২০) ছিলেন বাংলাদেশের মুক্তিযুদ্ধের একজন সেক্টর কমান্ডার। তিনি ৪নং সেক্টরের সেক্টর কমান্ডারের দায়িত্ব পালন করেছেন। মুক্তিযুদ্ধে বিশেষ অবদানের জন্য তিনি বীর উত্তম খেতাবে ভূষিত হন। তিনি 'সেক্টর কমান্ডার্স ফোরামের সাথে যুক্ত।
জন্ম ও শিক্ষাজীবন
চিত্ত রঞ্জন দত্তের জন্ম ১৯২৭ সালের ১ জানুয়ারি আসামের শিলংয়ে। তার পৈতৃক বাড়ি হবিগঞ্জের চুনারুঘাট উপজেলার মিরাশি গ্রামে। তার বাবার নাম উপেন্দ্র চন্দ্র দত্ত এবং মায়ের নাম লাবণ্য প্রভা দত্ত। শিলংয়ের 'লাবান গভর্নমেন্ট হাইস্কুলে' দ্বিতীয় শ্রেণী পর্যন্ত পড়াশোনা করেছিলেন৷ পরবর্তীকালে বাবা চাকরি থেকে অবসর নিয়ে হবিগঞ্জে এসে স্থায়ী বসবাস শুরু করেন৷ হবিগঞ্জ গভর্নমেন্ট হাই স্কুল থেকে ১৯৪৪ সালে তিনি মাধ্যমিক পাশ করেন। পরবর্তীতে তিনি কলকাতার আশুতোষ কলেজে বিজ্ঞান শাখায় ভর্তি হয়ে ছাত্রাবাসে থাকা শুরু করেন৷ এরপর খুলনার দৌলতপুর কলেজের বিজ্ঞান শাখায় ভর্তি হন৷ পরে দৌলতপুর কলেজ থেকেই বি.এস.সি পাশ করেন৷
কর্মজীবন
চিত্ত রঞ্জন দত্ত ১৯৫১ সালে পাকিস্তান সেনাবাহিনীতে যোগ দেন৷ কিছুদিন পর 'সেকেন্ড লেফটেনেন্ট' পদে কমিশন পান। ১৯৬৫ সালে সৈনিক জীবনে প্রথম যুদ্ধে লড়েন তিনি৷ ১৯৬৫ সালের পাক-ভারত যুদ্ধে পাকিস্তানের হয়ে আসালংয়ে একটা কোম্পানির কমান্ডার হিসেবে যুদ্ধ করেন তিনি৷ এই যুদ্ধে বীরত্বপূর্ণ অবদানের জন্য পাকিস্তান সরকার তাকে পুরস্কৃত করে৷
মুক্তিযুদ্ধে ভূমিকা
১০ এপ্রিল মুজিবনগর সরকার গঠিত হওয়ার পর তাজউদ্দীন আহমেদকে প্রধানমন্ত্রী মনোনীত করা হয় এবং মুক্তিযুদ্ধের প্রধান সেনাপতি হিসেব দায়িত্ব দেয়া হয় এম.এ.জি ওসমানীকে। তিনি বাংলাদশেকে মোট ১১টি সেক্টরে ভাগ করে নেন৷ সিলেট জেলার পূর্বাঞ্চল এবং খোয়াই শায়স্তাগঞ্জ রেল লাইন বাদে পূর্ব ও উত্তর দিকে সিলেট ডাউকি সড়ক পর্যন্ত এলাকা নিয়ে ৪নং সেক্টর গঠন করা হয় এবং এই সেক্টরের কমান্ডার নিযুক্ত হন চিত্ত রঞ্জন দত্ত৷ সেক্টর কমান্ডার হিসেবে দায়িত্ব পাওয়ার পর সিলেটের রশীদপুরে প্রথমে ক্যাম্প বানান তিনি৷ চারপাশের বিস্তীর্ণ এলাকা জুড়ে চা বাগান৷ চা বাগানের আড়ালকে কাজে লাগিয়ে তিনি যুদ্ধের কৌশল নির্ধারণ করে দিতেন৷ পরবর্তী সময়ে তিনি যুদ্ধের আক্রমণের সুবিধার্থে রশীদপুর ছেড়ে মৌলভীবাজারে ক্যাম্প স্থাপন করেন৷
মুক্তিযুদ্ধ পরবর্তী ভূমিকা
চিত্ত রঞ্জন দত্ত ১৯৭২ সালে রংপুরে ব্রিগেড কমান্ডার হিসেবে নিযুক্ত হন৷ সেখানে তিনি গুরুত্বপূর্ণ অবদান রাখেন৷ ১৯৭৩ সালে স্বাধীন বাংলাদেশের জন্য সীমান্ত রক্ষা প্রহরী গঠনের প্রয়োজনীয়তা অনুভব করে সরকার৷ এই বিষয়ে চিত্ত রঞ্জন দত্তকে দায়িত্ব দেয় বাংলাদেশ সরকার৷ পরবর্তীকালে তিনি সীমান্ত রক্ষা প্রহরী গঠন করেন এবং নাম দেন বাংলাদেশ রাইফেলস। বর্তমানে এ বাহিনীর নাম বর্ডার গার্ড বাংলাদেশ। চিত্ত রঞ্জন দত্ত ছিলেন বাংলাদেশ রাইফেলসের প্রথম ডাইরেক্টর জেনারেল। এছাড়া ১৯৭১-এর পর থেকে ১৯৮৪ সাল পর্যন্ত তাকে নানা ধরনের দায়িত্ব পালন করতে হয়৷ ১৯৭৪ সাল থেকে ১৯৭৬ সাল পর্যন্ত তিনি হেড কোয়ার্টার চিফ অব লজিস্টিক হিসেবে দায়িত্ব পালন করেন৷ ১৯৭৭ সালে মুক্তিযোদ্ধা কল্যাণ ট্রাস্টের চেয়ারম্যানের দায়িত্ব নেন৷ ১৯৭৯ সালে বিআরটিসির চেয়ারম্যান হিসেবে কিছুদিন দায়িত্ব পালনের পর ১৯৮২ সালে তিনি পুনরায় মুক্তিযোদ্ধা কল্যাণ ট্রাস্টের চেয়ারম্যান নিযুক্ত হন৷ ১৯৮৪ সালে তিনি অবসর গ্রহণ করেন৷
পুরস্কার ও স্বীকৃতি
মুক্তিযুদ্ধে বীরত্বপূর্ণ অবদানের জন্য চিত্ত রঞ্জন দত্ত বীর উত্তম খেতাবে ভূষিত হন৷ এছাড়া ঢাকার কাঁটাবন থেকে কারওয়ান বাজার সিগন্যাল পর্যন্ত সড়কটি 'বীরউত্তম সি আর দত্ত' সড়ক নামে নামকরণ করা হয়।
মৃত্যু
মৃত্যুর তিনদিন আগে ফ্লোরিডার যে বাসায় থাকতেন, সেখানের বাথরুমে পড়ে যান। স্বজনরা হাসপাতালে নিলেও তিনি সেখানে কোমায় চলে যান। আর জ্ঞান ফেরেনি। ২৫ আগস্ট ২০২০ বাংলাদেশ সময় সকাল ৯টায় তিনি মৃত্যুবরণ করেন। তার ইচ্ছে ছিলো প্রিয় মাতৃভূমিতেই হবে তার শেষ বিদায়ের কাজ। সেই ইচ্ছের প্রতি সম্মান জানিয়ে মুক্তিযুদ্ধের সেক্টর কমান্ডার সিআর দত্তের মরদেহ দেশে আনা হয়। মঙ্গলবার (১ সেপ্টেম্বর ২০২০) সকালে বনানী ও ঢাকেশ্বরী মন্দিরে শ্রদ্ধা নিবেদন শেষে বিদায় জানানো হয় বীর মুক্তিযোদ্ধাকে। শ্রদ্ধা জানান পরিবারের স্বজন, সাবেক সহকর্মী, সামাজিক রাজনৈতিক, সাংস্কৃতিক নানা সংগঠনসহ সর্বস্তরের জনতা। দুপুরে সবুজবাগ বদরেশ্বরী শ্মশানে দাহ করা হয় ৭১ এর বীর এ সেক্টর কমান্ডারকে।
ফ্রেদি আগুইলার
ফার্দিনান্দ পাসকুয়াল আগুইলার (জন্ম ফেব্রুয়ারি ৫, ১৯৫৩) ,যিনি শুধু ফ্রেদি আগুইলার বা কা ফ্রেদি আগুইলার নামেই বেশি পরিচিত, হলেন ফিলিপাইনের একজন লোক সঙ্গীত শিল্পী। তিনি সবচেয়ে বেশি পরিচিত তার বায়ান কো-এর জন্য যা মার্কোস শাসনের বিরুদ্ধে ১৯৮৬ সালে জনশক্তি বিপ্লবের ব্যবহৃত সঙ্গীত হয়ে উঠে। এছাড়াও তিনি তার আনাক গানের জন্যও জনপ্রিয় হন যা ফিলিপাইনে সর্বকালের সবচেয়ে বেশিবার বিক্রির রেকর্ড অর্জন করে। তিনি পিয়ানো রক করতেই বেশি পছন্দ করেন।
তিনি ফিলিপাইনে, এশীয়-প্রশান্ত অঞ্চলে ও আন্তর্জাতিকভাবেও ব্যাপক পরিচিত, এছাড়াও তাকে ফিলিপাইনের অন্যতম শ্রেষ্ঠ সুরকার ও গীতিকার হিসেবে বিবেচনা করা হয়।
প্রারম্ভিক জীবন
ফ্রেদি আগুইলারের সঙ্গীতজীবন শুরু হয় ছোটবেলা থেকেই। ১৪ বছর বয়সেই তিনি গান লিখেছিলেন। ১৭ বছর বয়সে আগুইলার প্রথমবারের মত গিটার বাজিয়েছিলেন এবং ২০ বছর বয়স থেকে স্টেজে সঙ্গীত পরিবেশন শুরু করেন।
ফ্রেদি আগুইলারডি গুজম্যান ইন্সটিটিউট অব টেকনোলজিতে তড়িৎ কৌশল বিষয়ে অধ্যয়ন শুরু করেন ,কিন্তু তিনি ডিগ্রী লাভের পূর্বেই শিক্ষাপ্রতিষ্ঠান ত্যাগ করেন। পরবর্তীতে তিনি সঙ্গীতে মনোনিবেশ করেন এবং প্রথম দিকে তিনি রাস্তায় রাস্তায় সঙ্গীত পরিবেশন করতেন। এরপর কিছুদিন লোক সঙ্গীত ক্লাব ও বার সঙ্গীতশিল্পী হিসেবে কাজ করেন। ১৮ বছর বয়সে আগুইলার পরিবার থেকে বিচ্ছিন্ন হয়ে যান ও কলেজ ত্যাগ করেন। পাঁচ বছর পর নিজের ভুল বোঝার পর তিনি আত্মোপলব্ধি থেকে আনাক গানটি রচনা করেন।
মাকিদ হায়দার
মাকিদ হায়দার  বাংলাদেশী লেখক,কবি ও বাংলা একাডেমি সাহিত্য পুরস্কার প্রাপ্ত।
শৈশব ও পড়ালেখা
মাকিদ হায়দার ১৯৪৭ সালের ২৮ সেপ্টেম্বর তৎকালীন পূর্ব পাকিস্থানের পাবনা জেলার দোহারপাড়া গ্রামে জন্মগ্রহণ করেন। তার বাবা হাকিমউদ্দিন শেখ ও মা রহিমা খাতুন। বাবা মায়ের সাত ছেলে ও সাত মেয়ে। তিনি ছেলেদের মধ্যে ষষ্ঠ । তার  ভাই রশীদ হায়দার, জিয়া হায়দার, দাউদ হায়দার, জাহিদ হায়দার, আবিদ হায়দার ও আরিফ হায়দার সবাই দেশের সাহিত্য-সংস্কৃতির সাথে জড়িত।
১০০৮
১০০৮ গ্রেগরীয় বর্ষপঞ্জির একটি অধিবর্ষ।
দিনাজপুর স্টেডিয়াম
দিনাজপুর স্টেডিয়ামটি বাংলাদেশের দিনাজপুরে স্টেডিয়াম-পুলহাট সড়কের পাশে অবস্থিত।
সুতিয়াখালী রেলওয়ে স্টেশন
সুতিয়াখালী রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। স্টেশনটি লোকবল সংকটের কারণে ২০১১ সাল থেকে বন্ধ রয়েছে।
ইয়াহিয়া পেত্রা
সুলতান ইয়াহিয়া পেত্রা ইবনে আলমরহুম সুলতান ইবরাহিম পেত্রা (১০ ডিসেম্বর ১৯১৭ – ২৯ মার্চ‌ ১৯৭৯) ছিলেন মালয়েশিয়ার ষষ্ঠ সম্রাট। ১৯৭৫ সালের ২১ সেপ্টেম্বর থেকে মৃত্যুর পূর্ব পর্যন্ত তিনি সম্রাট ছিলেন। তিনি কেলানতানের দ্বাদশ সুলতান।
প্রারম্ভিক জীবন
ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।
ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে তুঙ্কু তেমেংগং নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে তুঙ্কু বেন্দাহারা নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।
কেলানতানের উত্তরাধিকার
তুঙ্কু ইন্দ্রা পেত্রা ছিলেন সুলতান ইবরাহিমের বড় ছেলে। সুলতান ইবরাহিম তার নিঃসন্তান ভাই সুলতান ইসমাইলের উত্তরসূরি হওয়ার পর তুঙ্কু ইন্দ্রা পেত্রা ১৯৪৪ সালের ২৫ অক্টোবর রাজা মুদা তথা উত্তরাধিকারী মনোনীত হন। তবে ইবরাহিমের সাথে দ্বন্দ্বের ফলে ১৯৪৮ সালের ১ ফেব্রুয়ারি তাকে অপসারণ করে ইয়াহিয়াকে উত্তরাধিকারী মনোনীত করা হয়।
সুলতান ইবরাহিমের মৃত্যুর পর ইয়াহিয়া পেত্রা ১৯৬০ সালের ৯ জুলাই কেলানতানের সুলতান হন। ১৯৬১ সালের ১৭ জুলাই কোতা ভারুর ইসতানা বালাই বেসারে তার অভিষেক হয়।
উপসম্রাট
সুলতান ইয়াহিয়া পেত্রা ১৯৭০ সালের ২১ সেপ্টেম্বর থেকে ১৯৭৫ সালের ২০ সেপ্টেম্বর পর্যন্ত ডেপুটি ইয়াং দি-পেরতুয়ান আগং ছিলেন।
সম্রাট
ষষ্ঠ সম্রাট নির্বাচনের সময় সবচেয়ে জ্যেষ্ঠ শাসক পাহাঙের আবু বকর এবং জোহরের সুলতান ইসমাইল উভয়ে দায়িত্বগ্রহণ করতে অস্বীকৃতি জানান। স্বাস্থ্যগত কারণে সুলতান ইয়াহিয়াও রাজি ছিলেন না। তবে পরে তিনি সিদ্ধান্ত বদল করেন। ১৯৭৫ সালের ২১ সেপ্টেম্বর ইয়াহিয়া পেত্রা মালয়েশিয়ার সম্রাট হন।
মৃত্যু
সুলতান ইয়াহিয়া ১৯৭৯ সালের ২৯ মার্চ ইসতানা নেগারায় মৃত্যুবরণ করেন। তাকে কোতা ভারুর রাজকীয় কবরস্থানে দাফন করা হয়।
পরিবার
তিনি তুঙ্কু জয়নবকে বিয়ে করেছিলেন। তুঙ্কু জয়নবের উপাধি ছিল রাজা পেরেমপুয়ান ও রাজা পেরমাইসুরি আগং। সুলতান ইয়াহিয়া ও তুঙ্কু জয়জবের এক ছেলে ও ছয় মেয়ে রয়েছে।
১০০৯
১০০৯ গ্রেগরীয় বর্ষপঞ্জির একটি সাধারণ বছর।
লেভি মিলার
লেভি জেইন মিলার (জন্ম ৩০ সেপ্টেম্বর, ২০০২) একজন অষ্টেলীয় অভিনেতা এবং মডেল। তিনি ২০১৫ সালে মুক্তিপ্রাপ্ত পারিবারিক কার্যকলাপ ভিত্তিক মার্কিন চলচ্চিত্র প্যান এ পিটার প্যান চরিত্রে এবং ২০১৬ সালে মুক্তিপ্রাপ্ত অস্ট্রেলিয়া-মার্কিন মানুষিক ভীতিমূলক চলচ্চিত্র বেটার ওয়াচ আউট এ "লুক" চরিত্রে অভিনয়ের জন্য পরিচিত।
প্রাথমিক জীবন
মিলারের জন্ম অস্ট্রেলিয়ার কুইন্সল্যান্ড রাজ্যে, মাত্র ৫ অথবা ৬ বছর বয়সে তিনি একটি প্রতিযোগিতায় "পিটার প্যান" নামক নাটকাদি নিয়ে অংশগ্রহণ করেন এবং সর্বশেষে প্রতিযোগিতাটিতে জয়লাভ করেন। তাকে কিছু অষ্ট্রিলীয় ছোট পর্দার বিজ্ঞাপনে আবির্ভুত হতে দেখা গিয়েছে।
কর্মজীবন
মিলারকে ২০১১ সালে মুক্তিপ্রাপ্ত অষ্ট্রিলীয় গীতিনাট্য ভিত্তিক হাস্যরস চলচ্চিত্র এ্য হার্টবিট এওয়েতে আবির্ভুত হতে দেখা যায় এছাড়াও ২০১০ সালে মুক্তিপ্রাপ্ত আকিভা এবং ২০১২ সালে মুক্তিপ্রাপ্ত গ্রেট এডভেন্চারসএর মত সংক্ষিপ্ত চলচ্চিত্র গুলোতে অভিনয় করতে দেখা যায়।   তার অভিনীত প্যান চলচ্চিত্রটিতে তার "পিটার প্যান" নামক চরিত্রটিতে অভিনয় করার জন্য, তিনি চলচ্চিত্রের পরিচালক "জো রাইট" দ্বারা নির্বাচিত হয়েছিলেন। লেভি ২০১৬ সালে মুক্তিপ্রাপ্ত অস্ট্রেলীয় হাস্যরস চলচ্চিত্র  রেড ডগ: ট্রু ব্লু অভিনয় করেন, সেখানে তার চরিত্রটির নাম ছিল "মিক"।  ২০১৫ সালে তিনি পোলো'র বাণিজ্যিক মুখপাত্র হিসেবে ঘোষিত হন, যেটি মূলত মার্কিন বস্ত্র উৎপাদনকারী প্রথিষ্ঠান রাল্ফ লওরেন এর "কিডস্ ফল" নামক প্রচারাভিযানের অংশ ছিল। লেভি, অস্ট্রেলীয় উপন্যাস "জেস্পার জোনাস" অবলম্বনে তৈরী গুপ্ত রহস্য দৃশ্যকাব্যিক চলচ্চিত্র জেস্পার জোনাস এ "চার্লি ব্যাকটিন" চরিত্রে অভিনয় করেন, যেটি ২০১৭ সালে মুক্তি পেয়েছে। তিনি, দু:সাহসিক অভিযান এবং অপ্রত্যাশিত ঘটনাবহুল আসন্ন মার্কিন চলচ্চিত্র এ্য রিংকেল অব টাইম এ  ক্যালভিন ও'কিফ চরিত্রে অভিনয় করছেন বলে নিশ্চিত করেছেন, চলচ্চিত্রটি মূলত ২০১৮ সালের ৯ই মার্চে মুক্তি পাওয়ার কথা রয়েছে।
বাজৌর জেলা
প্রশাসন
বাজৌর জেলা বর্তমানে ৭টি তহসিল নিয়ে গঠিত হয়েছে:
সরকারি মনপুরা ডিগ্রি কলেজ
মনপুরা সরকারি ডিগ্রি কলেজ বাংলাদেশের ভোলা জেলার মনপুরা উপজেলার অন্তর্গত একটি সরকারি শিক্ষা প্রতিষ্ঠান। ১৯৯৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
ইতিহাস
কলেজটি ১৯৯৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯৭ সালে বি.এ(পাস) কোর্স ও ২০০১ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
লুসি পিনসন
লুসি পিনসন হলেন একজন ফরাসি পরিবেশকর্মী এবং রিক্লেম ফিনান্স নামে একটি এনজিও-এর প্রতিষ্ঠাতা ও এই সংস্থাটির পরিচালক। ২০২০ সালে যে ছয় জন গোল্ডম্যান পরিবেশ পুরস্কার পেয়েছিলেন লুসি পিনসন ঐ বিজয়ীদের মধ্যে একজন। পরিবেশবাদী কর্মীদের জন্য এটি সবচেয়ে গুরুত্বপূর্ণ একটি পুরস্কার। কার্বন-শক্তি ভিত্তিক শিল্পগুলিতে ফরাসি ব্যাংক গুলি যাতে আর বিনিয়োগ না করে তার প্রচারে তিনি নেতৃত্ব দিয়েছেন। ব্যাংকগুলিকে বোঝাতে তিনি সমর্থ হন। তার নেতৃত্বের ফলস্বরুপ ১৬টি ফরাসী ব্যাংক কার্বন-শক্তি ভিত্তিক শিল্পে বিনিয়োগ বন্ধ করে দেয়।
জীবনী
লুসি পিনসন ১৯৮৫ সালে ফ্রান্সের নঁত শহরে জন্মগ্রহণ করেন। তিনি রাষ্ট্রবিজ্ঞান এবং পরিবেশ বিজ্ঞান নিয়ে পড়াশোনা করেছেন। ২০১৩ সালে তিনি ফ্রেণ্ডস্ অফ  আর্থস্ ইন্টারন্যাশনাল (এফওইআই) নামে একটি আন্তর্জাতিক পরিবেশ সংগঠনের সঙ্গে যুক্ত হন। এই আন্তর্জাতিক পরিবেশ সংগঠনটির সঙ্গে ৭৪টি দেশের যোগ রয়েছে। ২০২০ সালে তিনি রিক্লেম ফিনান্স নামে একটি এনজিও প্রতিষ্ঠা করেন।
বোয়িং ৭৩৭ ম্যাক্স
বোয়িং ৭৩৭ ম্যাক্স হল একটি সংকীর্ণ-দেহ বিমান বোয়িং ৭৩৭-এর চতুর্থ প্রজন্ম, যা আমেরিকান কোম্পানি বোয়িং-এর একটি বিভাগ বোয়িং কমার্শিয়াল এয়ারপ্লেনস (বিসিএ) দ্বারা নির্মিত। এটি বোয়িং ৭৩৭ নেক্সট জেনারেশনের (এনজি) সাফল্য লাভ করে এবং এয়ারবাস এ৩২০নিও পরিবারের সাথে প্রতিযোগিতা করে। নতুন সিরিজটি ২০১১ সালের ৩০শে আগস্ট ঘোষণা করা হয়েছিল। এটি ২০১৬ সালের ২৯শে জানুয়ারি তার প্রথম উড়ান পরিচালনা করেছিল এবং মার্কিন যুক্তরাষ্ট্রের ফেডারেল এভিয়েশন অ্যাডমিনিস্ট্রেশন (এফএএ) দ্বারা ২০১৭ সালের মার্চ মাসে প্রত্যয়িত হয়েছিল। মালিন্দো এয়ারের কাছে ২০১৭ সালের মে মাসে প্রথম ম্যাক্স ৮ সরবরাহ করা হয়েছিল, যার সঙ্গে সংস্থাটি ২০১৭ সালের ২২শে মে পরিষেবা শুরু করেছিল।
৭৩৭ ম্যাক্স পূর্ববর্তী ৭৩৭ নকশার উপর ভিত্তি করে আরও দক্ষ সিএফএম ইন্টারন্যাশনাল লিপ-১বি ইঞ্জিন, স্বতন্ত্র স্প্লিট-টিপ উইংলেট ও বিমান-দেহের পরিবর্তন সহ অ্যারোডাইনামিক পরিবর্তনের সঙ্গে তৈরি করা হয়েছে। ৭৩৭ ম্যাক্স সিরিজটি চারটি বিকল্পে পেশ করা হয়েছে, যা সাধারণ দ্বি-শ্রেণির রূপরেখায় (কনফিগারেশন) ১৩৮ টি থেকে ২০৪ টি আসন ও ৩,৩০০ থেকে ৩,৮৫০ নটিক্যাল মাইল (৬,১১০ থেকে ৭,১৩০ কিমি) পরিসরে পেশ করে। ৭৩৭ ম্যাক্স ৭, ম্যাক্স ৮ (২০০-আসনের ম্যাক্স ২০০ সহ) ও ম্যাক্স ৯ যথাক্রমে ৭৩৭-৭০০, -৮০০, এবং -৯০০ প্রতিস্থাপনের উদ্দেশ্যে নির্মিত হয়েছে, এবং আরও প্রসারিত ৭৩৭ ম্যাক্স ১০ উপলব্ধ আছে। ৭৩৭ ম্যাক্স-এর ২০২৩ সালের জানুয়ারি মাস পর্যন্ত ৪,২৪৬ টি অপূর্ণ ক্রয়াদেশ ও ১,০৬৮ টি সরবরাহ রয়েছে।
সাহেবতলা রেলওয়ে স্টেশন
সাহেবতলা রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি কলকাতা শহরতলি রেল হল্ট স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।